OpenLLM-France/wikimedia huggingface dataset:
# Maria Urcelay

Maria Urcelay Eguia (Legazpi, Gipuzkoa, 1977ko irailaren 28a) euskal herritar aktorea da. Bilbon bizi da, eta besteak beste ETB 1eko Eskamak kentzen telesailean Itziar Esnaolaren rola jokatzeagatik da ezaguna. Bilboko Totum antzerki taldearen zuzendaria da.

## Lanak
### Telebista

* Eskamak kentzen. 2016.
* ETB 3 Jaia (erreportari bezala). 2015.
* El precio de la libertad (TV movie). 2011.
* La ventanilla. 2010.
* Airean. 2010.
* Goenkale. 2008.

### Zinema

* Camera obscura. 2011.
* Izarren argia. 2009.
* Pagafantas. 2008.

## Erreferentziak

* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Urtzelai Egia onartu du deitura horren grafiatzat. Ikus Euskal Onomastikaren Datutegia.
* ↑ «Maria Urcelay Itziar izango da 'Eskamak Kentzen' telesailean», EITB.eus, 2016-02-12.
* ↑ (Gaztelaniaz) «"Mujeres en escena": Teatro, ilusión y empoderamiento femenino», Gara, 2013-02-01.
* Datuak: Q22893828
# Malik Oussekine afera

Malik Oussekine afera esaten dena Frantziako Poliziaren indarkeria kasu bat da. zeinaren ondorioa izan zen Malik Oussekine 22 urteko ikasle gaztearen herioza, 1986ko abenduaren 6a Parisen, Devaquet unibertsitate erreforma proiektuaren aurkako ikasleen protesten testuinguruan gertatu zen kasua, zeinean manifestazioak gertatzen ari ziren kale batean, poliziek Oussekine jazarri zuten, atari batean inguratu, eta kolpez josi zuten, zeintzuen ondorioz hil zen gau hartan bertan.
Gaztea hil eta biharamunean, ikasleek martxa isila antolatu zuten, eta Alain Devaquet ministrordeak dimisioa aurkeztu zuen. Bi egun geroago, Devaqueten lege proiektua erretiratu zuten.
Malik Oussekine hil arte jo zuten hiru polizietatik bi epaitu eta zigortu zituzten, baina espetxe zigorrik gabe. Protesten testuinguruan okerreko kalean egotea egokitu zitzaion Oussekineri. Jatorri magrebiarrekoa izanda, polizien aurrirtziak ere egon zitezkeen tartean. Hala ere, Oussekine Islametik urruntzen ari zen sasoi hartan, katolizismora hurbildu nahian, eta Biblia bat ere bazeraman aldean.
2022ko telesail dramatiko batek, Oussekine izenekoak, kasua berregin zuen 2022an.

## Erreferentziak

* ↑ (Gaztelaniaz) Martínez, Carlota. (2022-05-31). «Caso Oussekine: cómo un asesinato policial cambió la historia de Francia» El Independiente (Noiz kontsultatua: 2023-06-23).

## Kanpo estekak

* Artikulu hau, osorik edo zatiren batean, frantsesezko Wikipediako «Affaire Malik Oussekine» artikulutik itzuli da; zehazki, 2023-06-04ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q16204221
# Malik ibn Dinar meskita

Malik ibn Dinar meskita Indiako Kovalam hirian dagoen eraikina da. Tamil Nadu estatuan dago. Meskitan santu musulman bat dago lurperatuta: Thameemul Ansari.

## Erreferentziak

* ↑ S. Muthiah, ed. (2008). Madras, Chennai: A 400-year record of the first city of Modern India 1. Palaniappa Brothers. 119 or.

## Kanpo estekak

* Datuak: Q6743630
# Maliki

Maliki (arabieraz: مالكي‎) Malik ibn Shaafik (Medina 767-795) sortutako eskola juridiko islamiarra edo madhaba da. Zurruntasun handikoa da batez ere Hanafi eskolarekin konparatuaz. Afrika osoan (Egipto izan ezik) eta Golkoko estatuetan, aplikatzen da. Al-Andalusen nagusia izan zen.

## Kanpo estekak

* Datuak: Q48221
* Multimedia: Maliki fiqh / Q48221
# MTK Budapest FC

MTK Budapest FC edo MTK (izen osoa Magyar Testgyakorlók Köre Budapest FC) Hungariako futbol bigarren talde onena da palmaresari dagokionez, Budapest hiriburukoa. 23 aldiz irabazi du Hungariako futbol liga eta beste 12 aldiz Kopa. Mitropa Kopa bi irabazi zituen eta Europako Errekopako finalista ere izan zen 1964an.

## Historia

1888ko azaroaren 16an Magyar Testgyakorlók Köre (euskaraz "Hungariako kirolzaleen zirkuloa") taldea osatu zen. Hasierako sortaile gehienak Budapesteko juduen komunitateko hiritarrak ziren. Hasiera batean hiriko beste taldea den Ferencvárosi TC-ren itzalean egon bazen ere 1914 eta 1925 arteko futbol liga guztiak MTK taldeak irabazi zituen.
Profesionalismoa 1949an iritsi zen Hungariara eta garai hartan puntako taldea izan zen MTK eta hainbat liga eta kopa irabazi zituen, bai eta bi Mitropa Kopa ere, 1955 eta 1963an. "Urrezko aro" honen amaiera 1964ean iritsi zitzaion Europako Errekopako finalera iritsi zenean. Sporting Clube de Portugal izan zuen aurkaria eta lehenengo partida Bruselan jokaturikoa 3-3 berdindu zuen baina bigarrena, Anberesen jokaturikoan, 1-0 galdu zuen eta beraz saririk gabe gelditu zen.
Hurrengo urteetan behera egin zuen eta hurrengo urteetan ez zen ligako lehen hiru postutan sailkatu. 1958ko ligaren ondoren 29 urte pasatu ziren liga berria irabazteko. 1987an izan zen titulu berria. Aurreko urtean kopa irabazi zuen.
XXI mendean bi liga, kopa bat eta bi superkopa eskuratu ditu. Dena den bigarren maila ere ezagutu du, 2011ean jaitsi egin baitzen. Hurrengo urteetan mailaz igo eta jeisten ibili da.

## Palmaresa
### Hungarian: 37

* Liga (23): 1904, 1908, 1914, 1917, 1918, 1919, 1920, 1921, 1922, 1923, 1924, 1925, 1929, 1936, 1937, 1951, 1953, 1958, 1987, 1997, 1999, 2003, 2008.
* Kopa (12): 1910, 1911, 1912, 1914, 1923, 1925, 1932, 1952, 1968, 1997, 1998, 2000.
* Hungariako Superkopa (2): 2003, 2008.

### Nazio artean: 2
#### Europako Errekopa

* Txapelduna (0)
* Finalista (1): 1964.

#### Hirietako Ferien Kopa

* final erdiak 1962an.

#### Mitropa Kopa

* Txapelduna (2): 1955, 1963.
* Finalista (1): 1959.

## Kanpo estekak

* (Hungarieraz) webgunea
* Datuak: Q208406
* Multimedia: MTK Budapest FC / Q208406
# MUFG Bank

MUFG Bank, Ltd. (japonieraz: 株式会社三菱UFJ銀行, Kabushiki Gaisha Mitsubishi Yūefujē Ginkō) Japoniako bankurik handiena da, 2006ko urtarrilaren 1ean, Bank of Tokyo-Mitsubishi, Ltd. eta UFJ Bank Ltd bankuek bat egin zutenean, sortu zutena. Bankua Mitsubishi UFJ Financial Grouparen banku komertzialaren, banku korporatiboaren eta inbertsio bankaren adar nagusia da.
MUFG munduko bederatzigarren bankua eta japoniar "megabanku"etako (SMBC eta Mizuhorekin batera) bat da.

## Kanpo estekak

* Datuak: Q988284
* Multimedia: MUFG Bank / Q988284
# MS SPL Princess Anastasia

MS SPL Princess Anastasia (1993 eta 2010 urteen artean MS Pride of Bilbao) 1986. urtean eraikitako bidaiari-ferrya da, 176,8 metroko luzera eta 37.583 tonako pisua duena. MS Olympia izenarekin eraiki zen Finlandiako Wärtsilä ontziolan, Rederi AB Slite izeneko Suediako konpainia batentzat. Konpainia horrek 1993an porrot egin eta gero, Irish Continental Group enpresak erosi zuen, eta P&O European Ferriesi laga zion. P&Ok ontziari MS Pride of Bilbao izena jarri zion, eta Bilbo eta Portsmouth bitarteko zerbitzura bideratu zuen bidaiari-ferrya.

## Bilbao - Portsmouth linea

Linea hau 1993an ezarri zen, P&Ok Vapores Suardiaz enpresarekin bat egin ondoren. Aurretik, linea ezartzeko Gijongo portua aukeratzekotan egon ziren, baina azkenik Bilboko portua Portsmouthekin batzea erabaki zuten.
2010eko urtarrilaren 5ean, ontziak urteroko errebisioaren aurreko azken bidaia egin zuen. Egun batzuk beranduago urtarrilaren 15ean, P&Ok linea bertan behera utziko zuela jakinarazi zuen. Ontzia zaharregia zela eta, linearekin jarraitu ahal izateko ontzi berri bat eraiki beharko litzateke, eta konpainiaren arduradunen esanetan, ez da errentagarria jada galera ekonomikoak dituen linea baterako ontzi berria eraikitzea.
2010eko irailaren 27an Bilbo eta Portsmouth arteko bere azken bidaia egin zuen.

## 2010eko urritik aurrera

Portsmouthen konponketa lan batzuk egin eta gero, Falmouthen P&Oren hizki eta kanpoalde guztia berriztu zuten. 2010eko urrian izena aldatu zioten "Bilbao" bakarrik jarriz. Urte bereko abenduan Irish Continental Group enpresak ferrya St Peter Line enpresari saldu zion, eta berritze lan batzuen ondoren San Petersburgo eta Stockholm arteko ferry zerbitzua 2011ko maiatzetik aurrera eskaintzen hasiko da.

## Izen eta jabe aldaketak
### Izenak

* 1986-1993: MS Olympia
* 1993-2010: MS Pride of Bilbao
* 2010-2010: MS Bilbao
* 2010-: MS SPL Princess Anastasia

### Jabeak

* 1986-1993: Rederi AB Slite
* 1993-2010: Irish Continental Group
* 2010-: St. Peter Line

## Erreferentziak

* ↑ http://www.lne.es/gijon/2010/01/16/ferry-arrebato-bilbao-gijon-1992-deja-operar-perdidas-economicas/860163.html La Nueva España egunkariko albistea.
* ↑ http://paperekoa.berria.info/harian/2010-01-16/007/006/Irailean_goodbye.htm%5B%5D Berria egunkariko albistea 2010-01-16
* ↑ Agur al orgullo de Bilbao http://www.deia.com/2010/09/28/bizkaia/agur-al-orgullo-de-bilbao Deia egunkariko albistea.
* ↑ https://web.archive.org/web/20110717004833/http://www.icg.ie/documents/2010/2010-12-03-Statement-re-Charter-of-Bilbao.pdf Irish Continental Group enpresaren webgunea.

## Ikus, gainera

* MV Cap Finistère
* MS Fortuny

## Kanpo estekak

* (Ingelesez) Pride of Bilbao ontziak Bizkaiko golkoan jasandako eguraldi txarra erakusten duen bideoa.
* Datuak: Q2121124
* Multimedia: IMO 8414582 / Q2121124
# MTV

MTV (ingelesezko Music Television izendapenaren laburdura) kable bidezko estatubatuar telebista kate bat da. 1981eko abuztuaren 1ean emititzen hasi zen. 1985ean Viacom hedabide taldeak erosi zuen.

## Ikus gainera

* Beavis and Butthead

## Kanpo estekak

* MTV telebista katearen webgunea (Ingelesez)
* Datuak: Q43359
* Multimedia: MTV / Q43359
# MTV Unplugged in New York

MTV Unplugged in New York 1994ko azaroan kaleratutako Nirvana grunge musika taldearen zuzeneko albuma da, New Yorken emandako kontzertu akustiko bat. Kurt Cobainen heriotzaren ostean plazaratu zen Nirvanaren lehendabiziko diskoa da. Kritikariek goraipatu zuten, taldea grungetik haratago joateko gai zelakoan. Gainera, Niravanaren gustu zabala erakutsi zen, The Vaselines, David Bowie, the Meat Puppetsen kantak ez ezik, Leadbelly folk taldearen “Where Did You Sleep Last Night” abestia ere jo zuten.
Telebistan agertu ez ziren “Something in the Way” eta “Oh Me” kantak badaude. Hala ere, bi euskarrietatik at geratu ziren Lynyrd Skynyrden “Sweet Home Alabama” zein Nirvanaren beraren "Sliver" edo "In Bloom" bertsioak.

## Kantuen zerrenda

* “About a Girl” (Cobain) – 3:37
* “Come as You Are” (Cobain) – 4:13
* “Jesus Doesn't Want Me for a Sunbeam” (The Vaselines) – 4:37
* “The Man Who Sold the World” (David Bowie) – 4:20
* “Pennyroyal Tea” (Cobain) – 3:40
* “Dumb” (Cobain) – 2:52
* “Polly” (Cobain/Nirvana) – 3:16
* “On a Plain” (Cobain/Nirvana) – 3:44
* “Something In The Way” (Cobain/Nirvana) – 4:01
* “Plateau” (Meat Puppets) – 3:38
* “Oh, Me” (Meat Puppets) – 3:26
* “Lake of Fire” (Meat Puppets) – 2:55
* “All Apologies” (Cobain) – 4:23
* “Where Did You Sleep Last Night” (tradizionala) – 5:08

## Kanpo estekak

* Datuak: Q212326
# MUL.APIN

MUL.APIN (akaderaz: 𒀯𒀳) edo Astrolabio B Babiloniako astronomia eta astrologiari buruzko bilduma batek duen izena da, bere incipitari aipamena eginez. Antzinaroko izar-katalogo bat da, lehenagoko Hiru Izarren Sistema lanaren jarraipena, baina askoz zehatzagoa. Ziurrena da K.a. XI. mendean egin izana.
Testuak 6 izar eta konstelazioren izena biltzen du, eta horien agerpena, desagerpena eta goreneko puntuaren datak zehazten ditu, Babiloniako izarren mapa eraikitzen laguntzen diguna.
Testua K.a. VII. mendeko bi kopiatan gordeta dago, eta euren hasieraren izena daramate, $^{MUL}$APIN, "Goldea", Triangulum konstelazioa eta Gamma Andromedae izarrarekin lotzen dena.

## Kanpo estekak

* Datuak: Q83076
# MS Moby Dada

MS Moby Dada Moby Lines enpresak kudeatzen duen gurutzaontzi bat da, DFDS Seaways jabeari alokatuta. 1981an eraiki zen Finlandiako Turku hirian Wärtsila enpresak duen Perno ontziolan. Hasiera batean Silja Lineen Helsinki-Stockholm zerbitzua eskaini zuen. 1990an DFDS Seaways enpresak erosi zuen eta Queen of Scandinavia izena eman zion. 2010etik 2016ra bitarte Princess Maria izenarekin Helsinki-San Petersburgo zerbitzua eman du, Errusian.
2016an Moby Linesek St. Peter Line erosi zuen, eta Princess Maria izena Moby Dada izenagatik aldatu zuten, Italian matrikulatu eta Mediterraneoan zerbitzua ematera igaro zen. Looney Tunes marrazi bizidunetako pertsonaiekin dekoratu zuten itsasontzia. Kataluniaren independentziari buruzko erreferenduma galerazteko asmotan Espainiako Gobernuak Bartzelonara bidali zuen, poliziek bertan lo egin zezaten alokatuta.

## Erreferentziak

* 1 2 M/S FINLANDIA (1981). (Noiz kontsultatua: 2017-09-22).
* ↑ (Gaztelaniaz) País, Ediciones El. (2017-09-22). «La Policía Nacional llega a Barcelona en un crucero adornado con Piolín y Silvestre» Verne (Noiz kontsultatua: 2017-09-22).

## Kanpo estekak

* Datuak: Q2094531
* Multimedia: IMO 7911533 / Q2094531
# MS St. Louis

MS St. Louis alemaniar transatlantiko bat izan zen. Ezaguna da 1939an, Gustav Schröder kapitainak Alemania Nazitik 908 juduri ihes egiten lagundu zielako itsasontzi hau baliatuz.

## Historia
### Errefuxiatuen ihesa

1939ko maiatzaren 13an, Hanburgon (Alemania), SS St. Louis transatlantikoa Hanburgoko portutik abiatu zen Kuba helburu. Ontzian 937 bidaiari zeuden, horietatik 930 nazien jazarpenetik ihesi zihoazen errefuxiatu juduak, gehienak alemaniarrak. Itsasoratu eta hamar egunera, ontzia Karibeko uhartetik gertu zegoela, telegrama bat jaso zuten bidaiariek, Kuban babes politikoa lortzeko arazoak izango zituztela iragarriz, aurrez errefuxiatuek Kubak Alemanian zuen enbaxadan bisa ofizialak lortuak zituzten arren. Urte horretan bertan Federico Laredo Bru buru zuen gobernuak atzerritarren sarrera mugatzen zuen lege dekretua onartu zuen. Haren arabera, errefuxiatuek bisa ofiziala lortu eta 500 dolarreko tasa ordaindu behar zuten Kuban sartzeko.
Baina dekretuak ez zuen zehazten turisten eta errefuxiatuen arteko aldea eta, hutsunea baliatuz, sarrera baimenak saltzen hasi zen. Iruzurra eteteko, Laredo Bruk beste lege dekretu bat onarrarazi zuen berehala, aurrez emandako baimenak, besteak beste St Louis ontziko bidaiarienak, bertan behera uzten zituena. Horixe azaldu zieten bidaiariei, baina, zenbait iturriren arabera, kubatarren ezezkoaren atzean AEBetako Estatu idazkari Cordell Hull zegoen, errefuxiatu gehienek Kubatik AEBetara joateko asmoa baitzuten.

### Kubako lehorreratzea

Negoziaketa tirabiratsuen ondoren, errefuxiatu gutxi batzuk, 29 besterik ez, Habanan lehorreratu ziren, dekretuak ezarritako 500 dolarren truke. Ontzia Floridako kostaldera hurbildu zen orduan. Hasieran Roosevelt presidenteak bidaiariak onartuko zituztela adierazi arren, Estatu idazkariaren presioak atzera egitera behartu zuen. Errefuxiatuei babesa emateko kuotak beteta zeuden eta Rooseveltek ez zuen etsairik pilatu nahi 1940ko hauteskundeen atarian.

### Ameriketa Estatu Batuetako eta Kanadako porrotak eta itzulera

Kuba eta Floridaren artean aingura botata zegoen transatlantikoak ekainaren 4an jaso zuen estatubatuarren ezezkoa. Eta, biharamunean, Kanadan babesa lortzeko saiakerak ere porrot egin zuen. Goseak eta etsiak hartuta, suizidioen eta mutinatzearen mehatxua geroz eta handiagoa, Gustav Schröder kapitainak Europara itzultzeko agindua eman zuen. Egun gutxiren buruan itsasontzia Anberesko portuan sartu zen eta bidaiariak Belgikan, Erresuma Batuan, Frantzian eta Herbehereetan banatu zituzten, gehienbat handik gutxira naziek okupatuko zituzten herrialdeetan, beraz. St. Louiseko bidaiari guztietatik, 240 besterik ez ziren atera bizirik Bigarren Mundu Gerratik.

## Erreferentziak

* 1 2 3 4 Irazustabarrena, Nagore. (2013-05-13). «Holokaustoa saihestu ez zuen itsas odisea» Argia CC-BY-SA lizentzia.

## Kanpo estekak

* Datuak: Q682495
* Multimedia: St. Louis (ship, 1929) / Q682495
# MTV Europe Music Awards

MTV Europe Music Awards sariak, MTV EMA izenaz ere ezagunak, Europarako MTV telebista-kateak urtero ematen dituen sariak dira, musikaririk onenak saritzeko. 2007az geroztik musikazaleek hautatzen dituzte kategoria bakoitzeko irabazleak EMAren webgunean boza emanez. EMA sarien lehenengo edizioa 1994an egin zen Berlinen eta harrezkero, urtero hiriz aldatuz doa.

## Kanpo estekak

* Webgune ofiziala
# Buia meteorologiko

Buia meteorologikoak (edo meteorologia-buia) mundu osoko ozeanoetan eguraldiaren eta ozeanoko datuak biltzen dituzten tresnak dira, baita isurketa kimikoei, prozedura judizialei eta ingeniaritzari buruzko larrialdi-egoeretan laguntzea ere. Buia amarratuak 1951. urteaz geroztik erabili dira, jitoan dabiltzatenak berriz 1979. urtetik. Buia amarratuak ozeano hondoarekin konektatzen dira, kateak, nylona edo polipropileno flotagarria erabiliz. Meteorologia itsasontzien gainbeherarekin, 1970. urteaz geroztik, itsaso irekietako baldintza berriak neurtzeko zeregin nagusia izan dute. 80ko hamarkadan eta 1990eko hamarkadan, El Niño-Hegoaldeko Oszilazioa aztertzen lagundu zuten Ozeano Bareko erdiko eta ekialdeko tropikaleko buien sareak. Amarratutako buiek 1,5 eta 12 metro arteko diametroa dute. Jitoan dabiltzatenak txikiagoak dira, 30 eta 40 zentimetro arteko diametrokoak. Jitoan dabiltzaten buiak askoz gehiago dira, 1.250 kopuruarekin munduan zehar sakabanatuta. Buietako haize-datuek itsasontzietakoek baino errore txikiagoak dituzte. Itsasoko gainazaleko tenperaturen neurketen balioak ere badira desberdinak bi plataformen artean, erlazionatuta neurriaren sakontasunarekin eta kantitatea neurtzen duen itsasontziak berotzen duen ala ez.

## Kanpo estekak

* Datuak: Q2922685
* Multimedia: Weather buoys / Q2922685
# Buies Creek (Ipar Carolina)

Buies Creek Ameriketako Estatu Batuetako erroldak esleitutako leku bat da. Harnett konderrian dago, Ipar Carolina estatuan. 3.253 biztanle ditu, 5,947815 kilometro koadroko azaleran banatuta.

## Ikus, gainera

* Harnett konderria

## Kanpo estekak

* Datuak: Q2023998
# Buiagoiti

Buiagoiti (antzinako erdaraz: Buyana de Suso) auzoa Bilbon dago, Bilboko hegoaldean, Arrigorriagarekin muga eginez. Horrela deitzen zaio Buia auzoko goiko zatiari. Auzunea Bilboko bostgarren barrutian dago, Ibaiondoko barrutian alegia. Auzuneak 48003 posta kodea dauka.

## Ezaugarriak

Baserri gunea da. Auzo honetan aiderazgarria da Seberetxeko jauregia. Auzoa Malmasin menditik hurbil dago.
Auzo honetan oraindik orain geratzen dira bertako euskara erabiltzen dutenak.

## Ikus, gainera

* Buia

## Kanpo estekak

* Datuak: Q12255521
# Building Up And Tearing England Down

Building Up And Tearing England Down (euskaraz Ingalaterra eraiki eta lurrera botatzen) Irlandako abesti herrikoi bat da. Abesti honen bertsio ezagunena The Dubliners musika taldeak abestutakoa da. Gaitzat Londres hiriburuan bizi ziren irlandar emigranteak ditu.
McAlpine and Costain, FitzMurphy Ash eta Wimpey's 1960ko hamarkadako eraikuntza enpresak ziren, aldiz New Victoria Line delakoa orduko Londresko metroaren linea berria zen.

## Hitzak

I have won the hero's name With McAlpine and Costain FitzMurphy Ash and Wimpey's gangs I've been often on the road On me way to draw the dole There's nothing left to do for Johnny Laing I used to think that God Made the mixer pick and hod So that Paddy might know hell above the ground I've had gangers big and tough Tell me tales old and rough When you're building up and tearing England down
In the tunnel underground A young Limerick man was found He was built into the New Victoria Line When the bonus gang had past Sticking from the concrete cast Was the face of little Charlie Joe Devine A ganger named McGurk Made Paddy hate the work When a gas-main burst he flew off the ground Oh, they swore he said gone slack I won't be here untill I'm back Keep on building up and tearing England down
I remember Jack McCann That poor old stuttering man Felt the better for his stammer in a week And that poor old stuttering man He fell from a shuttering jam And was never ever more Inclined to speak No more like Robin Hood will he roam down Cricklewood Or dance around the pubs of Camden Town Oh, let no man complain Sure no Pat can die in vain When you're building up and tearing England down
I remember Carrier Jack With his hod upon his back He swore he'd one day set the world on fire But his face they'd never seen Filth! his shovel it cut clean Through the middle of a big high tension wire I saw the big McCall From a big flyover fall Into a concrete mixer spinning round Oh, it was not his intent He got a fine head of cement While building up and tearing England down
So come all you navvies bold Who may think that English gold Is just waiting to be taken from each sod Or the likes of you and me Would ever get an O.B.E. Or a knighthood for good service to the hod There's a concrete master race To keep you in your place And a ganger man to knock you to the ground If you ever try to take Part of what the bosses make When you're building up and tearing England down When you're building up and tearing England down

## Kanpo estekak

* The Dubliners folk musika taldearen Building Up And Tearing England Down abestiaren bertsioa entzungai (Ingelesez)
* Mr. Irish Bastard punk musika taldearen Building Up And Tearing England Down abestiaren bertsioa entzungai (Ingelesez)
* Datuak: Q12255523
# Buillabesa

Buillabesa, arrain-salda edo arrain-zopa (frantsesez: bouillabaisse; okzitanieraz: bolhabaissa) Okzitanian egiten duten arrain-zopa da. Proventzan, eta batez ere Marseillan, oso jaki tradizionala da. Ziburun antzeko jaki bat dute: ttoroa. Bere jatorria ezezaguna da: badaude katalanezko suquet de peix arbasotzat hartzen dutenak eta Antzinako Greziakoa dela esaten dutenak.
Zopak zenbait arroka-arrain ditu: zarbo, aingira, itsasuge, barbarin, karramarro, zigala, zapo.

## Erreferentziak

* ↑ «bullabesa» 5000 Adorez Hiztegiak (Noiz kontsultatua: 2023-03-02).
* ↑ «bullabesa» Zehazki - UPV/EHU (Noiz kontsultatua: 2023-03-02).
* ↑ «bouillabaisse» Nola Erran (Noiz kontsultatua: 2023-03-02).
* ↑ Gastronomiazko Euskal Anaiartea. Bouillabaisse. .
* ↑ Pérez Gutiérrez, Dionisio. (1929). Guia del buen comer español. Maxtor, 166 or..
* ↑ Deluy, Henri. (2004). «La bouillabaisse : le grand combat» La pensée de midi (13): 30-31..

## Kanpo-estekak

* Datuak: Q828043
* Multimedia: Bouillabaisse / Q828043
# Marta Wieliczko

Marta Wieliczko (Gdańsk, 1994ko urriaren 1a) Poloniako emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta zilarrezko domina lortu zuen skull laukoitzean. Taldea hauek osatzen zuten: Marta Wieliczkok berak, Agnieszka Kobusek, Maria Sajdakek eta Katarzyna Zillmannek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Skull laukoitzean |
| Munduko arraunketa Txapelketa ||||
| Urtea | Lekua | Domina | Kategoria |
| 2017 | Sarasota Estatu Batuak | 02 ! | Skull laukoitzean |
| 2018 | Plovdiv Bulgaria | 01 ! | Skull laukoitzean |
| 2019 | Ottensheim Austria | 02 ! | Skull laukoitzean |
| Europako Txapelketa ||||
| Urtea | Lekua | Domina | Kategoria |
| 2018 | Glasgow Erresuma Batua | 01 ! | Skull laukoitzean |

## Erreferentziak

* ↑ "Marta Wieliczko" olympedia.org. (Ingelesez)
* ↑ "Marta Wieliczko" FISAren datu-basea. (Ingelesez)

## Kanpo estekak

* Datuak: Q43993549
* Multimedia: Marta Wieliczko / Q43993549